ไฟแนนซ์ทูเดย์
เล่นกันแบบ &#8220;อึ้ง ทึ้ง เสียว&#8221; เพราะล่าสุดคณะกรรมการประเมินผลรัฐวิสาหกิจ สั่งเสียงเข้มให้เอสเอ็มอีแบงก์ ถอนสมอ
18 ส.ค. 2554

เล่นกันแบบ “อึ้ง ทึ้ง เสียว” เพราะล่าสุดคณะกรรมการประเมินผลรัฐวิสาหกิจ สั่งเสียงเข้มให้เอสเอ็มอีแบงก์ ถอนสมอ
 หันหัวเรือออกจากการเป็นธนาคารพี่เลี้ยงผู้ประกอบการรายย่อย โดยให้คำแนะนำว่าให้เลิกปล่อยกู้ดอกเบี้ยต่ำ แล้วหันมาปล่อยกู้ดอกเบี้ยแพงๆ กับลูกค้าที่เสี่ยงแทน ส่วนลูกค้าดีๆ ปล่อยให้ธนาคารพาณิชย์ทำไป ส่วนเรื่องเพิ่มทุนก็ขอกั๊กเอาไว้ก่อน 
...นอกจากนี้ ยังหงุดหงิดกับเรื่องที่ เอสเอ็มอีแบงก์ สนองรับนโยบายรัฐมากเกินไป พูดมาแบบนี้เล่นเอาผู้บริหารเอสเอ็มอีแบงก์งงเป็นไก่ตาแตก ว่าทำไมเพิ่งมาตีโพยตีพายเอาตอนนี้ เพราะก่อนหน้าที่รัฐบาลจะสั่งการเป็นมติ (ครม.) ให้ธนาคารเข้าช่วยเหลือผู้ประกอบการ ไม่ว่าจะผู้ประกอบการที่ได้รับผลกระทบจากน้ำท่วม ท่องเที่ยว ประชาวิวัฒน์ แก้หนี้นอกระบบ หรือแม้กระทั่งการช่วยเหลือผู้ประกอบการที่ได้รับผลกระทบจากเหตุความไม่สงบทางการเมือง ที่ร้านรวงถูกเผาเสียหาย ทำไมกรรมการชุดนี้ไม่ออกมาขวางไว้ก่อนว่าอย่าช่วยคนเดือดร้อน... จริงๆ เรื่องหนี้เสียที่กรรมการชุดนี้ห่วงก็เป็นเรื่องดี ก็น่าจะกำชับในเรื่องคุณภาพหนี้ แต่จู่ๆ จะให้แบงก์นี้ไม่ช่วยคนด้อยโอกาสอันนี้ไม่เห็นด้วย
...งานนี้สะท้อนให้เห็นว่าเป็นเพราะช่วงสุดท้ายปลายรัฐบาลจริงๆ จึงเริ่มเห็นปรากฏการณ์เกียร์ว่าง เพราะเท่าที่มีคนในไปสอบถามข้อมูลว่าเป็นนโยบายจากใคร ทั้ง ประดิษฐ์ ภัทรประสิทธิ์ รมช.คลัง นริศ ชัยสูตร ผู้อำนวยการสำนักงานเศรษฐกิจการคลัง (สศค.) และ สมชัย สัจจพงษ์ ผู้อำนวยการสำนักงานคณะกรรมการนโยบายรัฐวิสาหกิจ (สคร.) ต่างก็ส่ายหัวไม่รู้ไม่เห็นกับแนวคิดที่ว่านี้